proxectonos/corpus_dominio_legal_administrativo_tmp huggingface dataset:
22/01/2016 | Administración LocalMunicipal
Coirós
Padrón municipal taxa recollida de lixo 2016

O Pleno da Corporación Municipal, en sesión feita o día 14 de xaneiro del año 2016, por unanimidade aprobou o Padrón Municipal da taxa de recollida de Lixo do ano 2016, que se expón ao público, servindo de notificación colectiva de conformidade co artigo 102.3 da Lei Xeral Tributaria polo prazo de quince días contado a partir do día seguinte á inserción deste anuncio no Boletín Oficial da Provincia. Contra o acto de aprobación do citado padrón e/o as liquidacións contidas no mesmo poderá interpoñerse recurso previo de reposición ante a Alcaldía Presidencia no prazo dun mes a contar dende o día seguinte ao de finalización da exposición pública, de acordo co que establece o artigo 14 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Coirós, 15 de xaneiro de 2016. O Alcalde, Asdo.: Francisco Quintela Requeijo.
22/01/2016 | Administración LocalMunicipal
Brión
Anuncio de licitación do servizo de mantemento e reparación das redes de iluminación pública

a) ORGANISMO: Concello de Brión. b) DEPENDENCIA QUE TRAMITA O EXPEDIENTE: Secretaría.2. OBXECTO DO CONTRATO: Contrato de servizos de mantemento e reparación das redes de iluminación pública do Concello de Brión. a) Tramitación: Ordinaria. b) Procedemento: Aberto. c) Forma: Procedemento aberto con múltiples criterios de adxudicación. Prezo sen IVE: 156.000,00 € IVE: 32.760,00 € Prezo total polos catro anos: 188.760,00 € 5. GARANTÍA PROVISIONAL: Non se esixe.6. GARANTÍA DEFINITIVA: 5% do prezo de adxudicación, IVE excluído. a) Lugar de presentación: Rexistro do Concello. b) Data límite de presentación de ofertas: En horario de 9.00 a 14.00 horas, dentro do prazo de 15 días naturais contados desde o día seguinte ao da publicación do anuncio de licitación no BOP. c) Presentarase a documentación segundo o establecido na cláusula 11 do prego de cláusulas administrativas do expediente. Por calquera dos seguintes medios previstos no artigo 75 do TRLCSP: a) Declaración sobre o volume global de negocios, referido como máximo aos tres últimos exercicios dispoñibles en función da data de creación ou inicio de actividades do empresario, de cómo mínimo 1,5 veces o valor estimado do contrato. Para acreditar os volumes declarados deberá achegarse copia das declaracións do IVE ou outra documentación xustificativa. b) Xustificante da existencia dun seguro de indemnización por riscos profesionais cun importe mínimo de indemnización de 1.000.000 euros, para o que deberá achegarse copia da póliza e do xustificante de pago da prima do seguro. Por algún dos seguintes medios previstos no artigo 78 do TRLCSP: a) Relación das principais servizos ou traballos relacionados co obxecto do contrato executados nos últimos cinco anos, acompañada de certificados de boa execución, cando o destinatario sexa unha entidade do sector público, ou, cando o destinatario sexa un empresario, de certificados ou declaracións dese empresario. b) Indicación do persoal técnico ou das unidades técnicas, integradas ou non na empresa, participantes no contrato, especialmente aqueles encargados do control de calidade. Xunto coa declaración ou memoria achegarase a documentación xustificativa pertinente. c) Declaración sobre o cadro de persoal medio anual da empresa e a importancia do seu persoal directivo durante os tres derradeiros anos, achegando os documentos TC e declaracións correspondentes. d) Declaración indicando a maquinaria, material e equipo técnico do que se disporá para a execución dos traballos ou prestacións, achegando a documentación acreditativa. PERFIL DE CONTRATANTE: www.concellodebrion.org TELÉFONO: 981.88 70 06. FAX: 981.88 74 31. Brión, 15 de xaneiro de 2016 O alcalde José Luis García García
22/01/2016 | Administración LocalMunicipal
Boqueixón
Modificación da Ordenanza fiscal reguladora da taxa pola expedición de documentos administrativos

O Pleno ordinario do Concello de Boqueixón que tivo lugar o 13 de xaneiro do 2016 adoptou o acordo de aprobar inicialmente a modificación da ordenanza fiscal reguladora da taxa pola expedición de documentos administrativos. Dito expediente permanecerá exposto ó público na secretaría do concello, durante o prazo de 30 días hábiles, contados a partir do seguinte ó da publicación do presente anuncio no Boletín Oficial da Provincia, co fin de que os interesados poidan examinalo e presentar as reclamacións que estimen oportunas De non presentarse reclamacións durante dito prazo, o expediente entenderase definitivamente aprobado. Boqueixón a 15 de xaneiro do 2016 O alcalde Ovidio Rodeiro Tato
22/01/2016 | Administración LocalMunicipal
Camariñas
Aprobación inicial dos padróns de taxas por recollida de lixo, por servizos de redes de sumidoiros e do cemiterio municipal do exercicio 2016

ANUNCIO Aprobados por resolución da Alcaldía do día 19 de xaneiro de 2016 os padróns das taxas por recollida de lixo, por servizos de redes de sumidoiros e do cemiterio municipal, correspondentes ao exercicio de 2016, sométense estes a exposición pública por prazo de quince días para os efectos de presentación das reclamacións que se consideren oportunas. De non presentarse reclamacións contra os ditos padróns durante o período de exposición pública, entenderanse definitivamente aprobados. A presente publicación ten a consideración de notificación colectiva conforme ao disposto no artigo 102.3 da Lei xeral tributaria. Transcorrido o prazo de exposición pública, poderá interponerse no prazo dun mes o recurso de reposición previsto no artigo 108 da Lei 7/1985, do 2 de abril, e no artigo 14.2 do texto refundido da Lei reguladora das facendas locais, ante o mesmo órgano que os aprobou. Non se poderá interponer recurso contencioso-administrativo ata que sexa resolto expresamente ou ata que se produza a súa desestimación por silencio. Transcorrido un mes dende a interposición do recurso de reposición sen que se notifique a súa resolución entenderase desestimado por silencio administrativo e quedará expedita a vía contencioso-administrativa. O recurso contencioso-administrativo pode ser interposto ante o Xulgado do Contencioso-Administrativo da Coruña, no prazo de dous meses, contados dende o seguinte ao que lle sexa notificada a resolución expresa do recurso de reposición ou seis meses dende a data en que transcorra un mes da interposición do devandito recurso de reposición. Camariñas, 19 de xaneiro de 2016. O ALCALDE Asdo.: Manuel Valeriano Alonso de León
22/01/2016 | Administración LocalMunicipal
Culleredo
Secretaría Xeral
Suplencia Alcaldía

Por resolución ditada en data 11 de xaneiro de 2016, o Sr. Alcalde acordou que o primeiro tenente de alcalde, Don José Ramón Rioboo Castro asuma as funcións da Alcaldía, o día 11 de xaneiro de 2016 desde as 13.00 ata as 15.00 horas, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 11 de xaneiro de 2016 O Alcalde-Presidente Julio Sacristán de Diego
26/01/2016 | Administración LocalMunicipal
Cee
Formalización de contrato administrativo para a realización do servizo da gardería municipal -GM2-

ANUNCIO DE FORMALIZACION DE CONTRATO ADMINISTRATIVO PARA A REALIZACIÓN DO SERVIZO DA GARDERÍA MUNICIPAL -GM2- 1.–Entidade adxudicadora. a) Organismo: Concello de Cee. b) Dependencia que tramita o expediente: Secretaría. c) Número de expediente: 2015/C004/000003.2.–Obxecto do contrato. a) Tipo de contrato: contrato de servizo. b) Descripción do obxecto: xestión do servizo público da Gardería Municipal -GM2- do Concello de CEE. c) Lote: - d) Publicación licitación: Boletin Oficial da Provincia núm.75, do 23/04/2015, e perfil do contratante.3.–Tramitación, procedemento e forma de adxudicación. a) Tramitación: urxente. b) Procedemento: aberto. c) Modalidade: concesión.4.–Orzamento base de licitación: 192656,07 €. 5.–Adxudicación. a) Data: acordo Xunta de Goberno Local 28/12/2015. b) Contratista: SENES CIT, S. L. c) Importe da adxudicación: 180.500.00 €. 6.–Formalización. a) Data de formalización: 11 de xaneiro de 2016. b) Contratista: SENES CIT, S. L. c) Importe adxudicación: 180.500 €. Cee, 18 de xaneiro de 2016. O alcalde Ramón Vigo Sambade
26/01/2016 | Administración LocalMunicipal
Ribeira
Calendario do contribuínte 2016

CALENDARIO DO CONTRIBUÍNTE PARA O EXERCICIO 2016 Por decreto da Alcaldía de data 16.12.2015 vense de aprobar o CALENDARIO DO CONTRIBUÍNTE PARA O EXERCICIO 2016. O calendario que a continuación se reproduce determina os períodos de pago voluntario dos distintos tributos municipais; en consecuencia, a través do presente cúmprese coa publicación do anuncio de cobranza a que se refire o artigo 24 do Regulamento Xeral de Recadación, aprobado por R. D. 939/2005, do 29 de xullo, en relación cos distintos prazos que en período voluntario se van a outorgar aos contribuíntes para o pagamento dos tributos, prezos públicos e ingresos patrimoniais cuxo cobro sexa esixido mediante censo de xeito periódico ao longo do exercicio 2016 polo Concello de Riveira. O calendario ten igualmente carácter de recordatorio dos cargas e xuros que resultan de aplicación aos ingresos efectuados no período executivo. PRIMEIRO.–Conceptos e prazos de ingreso.1. Ingresos de tracto periódico, a liquidar mediante censo fiscal: 2. Liquidacións de ingreso directo: SEGUNDO.–Modalidade e lugar de pago. O pagamento dos tributos poderá efectuarse: 1. Ingresos de tracto periódico, a liquidar mediante a súa inclusión nun censo fiscal: – Mediante domiciliación bancaria, mediante comunicación ao concello, de acordo co modelo facilitado nas propias oficinas da tesourería, así como na páxina web municipal (www.riveira.com). Aos contribuíntes que teñan domiciliado o pagamento nunha entidade financeira, os recibos seranlles cargados na conta por eles indicada dentro dos cinco primeiros días do período voluntario de cobranza. – Nas entidades que presten o servizo de caixa do Concello, de luns a venres, no horario establecido ó efecto.2. Outros tributos: – Nas entidades que presten o servizo de caixa do Concello, de luns a venres, no horario establecido ó efecto. TERCEIRO.–Débedas ingresadas fóra de prazo.1. Autoliquidacións presentadas fóra de prazo.2. Resto de ingresos. Advírteselle que transcorrido o prazo de ingreso, as débedas serán esixidas polo procedemento de constrinximento, logo de devenga-lo recargo de prema, xuros de mora e, no seu caso, as custas que se produzan. CUARTO.–Este calendario é susceptible de impugnación en vía contencioso-administrativa polos que sexan titulares de dereitos ou intereses lexítimos, sen que a interposición do recurso interrompa a súa aplicación. QUINTO.–Resérvase a esta Alcaldía a facultade de modificar o presente calendario cando motivos de índole técnica, debidamente xustificados, impidan a xestión recursos económicos indicados nas datas sinaladas, informando de tal circunstancia os cidadáns coa suficiente antelación”. Riveira, a 11 de xaneiro 2016. O ALCALDE Manuel Ruiz Rivas
26/01/2016 | Administración LocalMunicipal
Carballo
Aprobacion definitiva do orzamento xeral para o exercicio 2016

Aprobación definitiva do orzamento xeral para o exercicio 2016 O orzamento xeral do Concello de Carballo para o exercicio 2016 foi aprobado inicialmente polo Pleno da Corporación en sesión ordinaria de data 30 de novembro de 2015, e publicado no Boletín Oficial da Provincia núm.235, do día 9 de decembro. Exposto ao público durante o prazo de quince días hábiles, presentouse unha alegación que foi resolta en sesión extraordinaria do Pleno de data 18 de xaneiro de 2016, aprobando con carácter definitivo o orzamento xeral para o exercicio 2016, as bases para a súa execución e o cadro de persoal, de conformidade co artigo 169.1 do Real decreto lexislativo 2/2004, do 5 de marzo. Segundo o disposto no artigo 169.3 do Real decreto lexislativo 2/2004, procédese á publicación do resume por capítulos do mencionado orzamento: CADRO DE PERSOAL 2016 En virtude do disposto no artigo 127 do Real decreto lexislativo 781/1986, do 18 de abril, procédese á publicación íntegra do cadro de persoal para 2016. Segundo o disposto no artigo 171.1 do citado Real decreto lexislativo 2/2004, poderase interpoñer directamente contra a aprobación definitiva, recurso contencioso-administrativo na forma e nos prazos que establecen as normas da indicada xurisdicción. Carballo, 19 de xaneiro de 2016. O alcalde Evencio Ferrero Rodríguez
26/01/2016 | Administración LocalMunicipal
Abegondo
Bases do concurso de disfraces, filloas e premio especial gastronomía de Entroido 2016

ANUNCIO Bases do concurso de disfraces, filloas e premio especial gastronomía de Entroido 2016 Mediante resolución da Alcaldía de data 15/01/2016 acordouse aprobar a convocatoria e as bases do Concurso de Disfraces, Filloas e Premio Especial Gastronomía de Entroido 2016 Concello de Abegondo. As bases correspondentes están publicadas no taboleiro de anuncios do Concello, na páxina web municipal e na sede electrónica do Concello de Abegondo. Abegondo, 19 de xaneiro de 2016. O alcalde José Antonio Santiso Miramontes
26/01/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.49679. Recheo de parcela. Concello de Neda.

Daphne Caparo Pirlea, solicita de Augas de Galicia por atoparse nas marxes do río s/d, a legalización de obras, no polígono 5, parcela 503, no lugar de Balvis, parroquia de Santa María, Concello de Neda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49679. As obras solicitadas consisten no recheo de parcela para un mellor aproveitamento da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 12 de xaneiro de 2016 O xefe do servizo territorial Néstor Rodríguez Arias
26/01/2016 | Administración LocalMunicipal
Curtis
Aprobación definitiva do orzamento xeral do Concello para o exercicio económico 2016

En cumprimento do disposto no artigo 169.3 do Real decreto lexislativo 2/2004, de 5 de marzo, texto refundido da Lei reguladora das facendas locais, faise público que transcorrido o prazo de información pública do expediente administrativo do orzamento xeral do Concello para o exercicio 2016, aprobado inicialmente en sesión plenaria de 28 de decembro de 2015, e non téndose presentado reclamación administrativa algunha contra o mesmo durante o período de exposición, considérase definitivamente aprobado, sendo o seu resumo por capítulos o seguinte: Do mesmo xeito en cumprimento do disposto no artigo 127 do RDL 781/1986, de 18 de abril, faise pública a plantilla de persoal: Segundo o disposto no artigo 171.1 do citado Real decreto lexislativo 2/2004, poderase interpoñer directamente contra o referenciado orzamento xeral, recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. Curtis, 18 de xaneiro de 2016. O alcalde Asdo.: Javier Francisco caínzos Vázquez
26/01/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51568. Camiños. Concello de A Laracha

Concello da Laracha, solicita de Augas de Galicia por atoparse nas marxes do río Casanova e dos Lameiros, a autorización de obras, nos lugares de O Cebro e as Talladas, parroquia de Montemaior e Golmar, Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51568. As obras solicitadas consisten na execución das obras reflectidas no proxecto de “ Afirmado y mejora de capa de rodadura de caminosrurales en las parroquias de Golmar y Montemaior” O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 11 de xaneiro de 2016 O xefe do servizo territorial Néstor Rodríguez Arias
26/01/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51572. Camiños. Concello de A Laracha.

Concello da Laracha, solicita de Augas de Galicia por atoparse nas marxes do río Acheiro e Anllóns, a autorización de obras, no lugar de Ribela-Mean, e Canedos, parroquia de Vilaño (Santiago), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51572. As obras solicitadas consisten na execución das obras reflectidas no proxecto de “Afirmado y mejora de capa de rodadura de caminos rurales en la parroquia de Vilaño”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 11 de xaneiro de 2016 O xefe do servizo territorial Néstor Rodríguez Arias
26/01/2016 | Administración LocalMunicipal
Narón
Servizo Sociocomunitario
Aprobación inicial de modificación de bases que rexen as convocatorias de subvencións a entidades e asociacións de ámbito municipal, e da convocatoria de subvencións municipais para o ano 2015

ANUNCIO Anuncio de aprobación inicial de expediente de modificación da base 13 das bases que rexen as convocatorias de subvencións a entidades e asociación de ámbito municipal, aprobadas pola Xunta de Goberno Local o 26 de marzo de 2009, e da convocatoria de subvencións municipais para o ano 2015, aprobada pola Xunta de Goberno Local o 2 de xullo de 2015 A Xunta de Goberno Local, en sesión celebrada o día 30 de decembro de 2015, aprobou incialmente a modificación da base 13 das bases que rexen as convocatorias de subvencións a entidades e asociación de ámbito municipal, aprobadas pola Xunta de Goberno Local o 26 de marzo de 2009, e da convocatoria de subvencións municipais para o ano 2015, aprobada pola Xunta de Goberno Local o 2 de xullo de 2015 Ábrese un prazo de 30 días a partir da data de inserción deste anuncio no Boletín Oficial da Provincia, para que os interesados lexitimados poidan presentar as reclamacións que estimen oportunas no Rexistro Xeral deste Concello. O expediente atópase exposto ao público no Servicio Sociocomunitario. Transcorrido o prazo sen presentarse reclamacións, entenderase elevado a definitivo o presente acordo. Narón, 30 de decembro de 2015. O alcalde José Manuel Blanco Suárez
26/01/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51569. Camiños. Concello de A Laracha

Concello da Laracha, solicita de Augas de Galicia por atoparse nas marxes do río Anllóns, da Balsa, da Braña e Quenxe, a autorización de obras, no lugar de San Paio, Godon, A Fraga, Forxa e Merelle, parroquias de Cabovilaño, Caión, Coiro, Erboedo y Lemaio, Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51569. As obras solicitadas consisten na execución das obras reflectidas no proxecto de “ Afirmado y mejora de capa de rodadura de caminosrurales en las parroquias de Cabovilaño, Caión, Coiro, Erboedo y Lemaio”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 11 de xaneiro de 2016 O xefe do servizo territorial Néstor Rodríguez Arias
26/01/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51600. Obras. Concello de Vimianzo

Concello de Vimianzo, solicita de Augas de Galicia por atoparsenasmarxes do rego Santa Cristina e do río Carantoña a autorización de obras no lugar de A Casiña, Carantoña e Braño, parroquia de Carnés (San Cristovo) e Carantoña, Concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51600. As obras solicitadas consisten na execución das obras reflectidas no proxecto de “Mellora no sistema de saneamentonas parroquias de Carnes e Carantoña” O que se fai público para xeralcoñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintanprexudicadospoidan presentar as súasreclamacións, durante o prazosinalado, no Concello de Vimianzoounas oficinas desteservizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 13 de xaneiro de 2016 O xefe do servizo territorial Néstor Rodríguez Arias
26/01/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51573. Camiños. Concello de A Laracha

Concello da Laracha, solicita de Augas de Galicia por atoparse nas marxes do río Lobin e de Quenxe, a autorización de obras, no lugar de Xesteira-O Castro, Novas-Igrexario, parroquia de Cabovilano, Lendo e Soutullo, Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51573. As obras solicitadas consisten na execución das obras reflectidas no proxecto de “ Afirmado y mejora de capa de rodadura de caminosrurales en las parroquias de Cabovilaño, Lendo y Soutullo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 11 de xaneiro de 2016 O xefe do servizo territorial Néstor Rodríguez Arias
26/01/2016 | Administración LocalMunicipal
Arteixo
Servizos Económicos
Aprobación definitiva de modificación da Ordenanza non fiscal n.º 34

EDICTO Asunto: aprobación definitiva da Ordenanza non fiscal n.º 34, reguladora do prezo público pola prestación de servizos socioculturais, deportivos, recreativos e outros análogos. O Concello Pleno, en sesión celebrada o 23 de novembro de 2015, aprobou inicialmente a modificación da Ordenanza non fiscal n.º 34, reguladora do prezo público pola prestación de servizos socioculturais, deportivos, recreativos e outos análogos. Dita modificación estuvo exposta ao público por prazo de trinta días sen que se produciran reclamacións. Non téndose presentado reclamacións, o acordo plenario se entende definitivamente adoptado e se procede a publicar no BOP o texto da modificación que entrará en vigor conforme ao previsto no artigo 70.2 e concordantes da Lei 7/85, do 2 de abril, reguladora das bases do réxime local, continuando a súa vixencia ata que se acorde a súa modificación ou derogación expresas: Artigo 6.–Reducións.2.º.–As tarifas fixadas para a Escola Municipal de Música (EMMA) terán as seguintes reducións, que non serán acumulables entre sí e que no caso de coincidir nunha mesma persoa (obrigado ao pago) aplicarase a máis ventaxosa: – Un 20% para o segundo e seguintes irmáns, menores de idade e pertencentes a unha mesma unidade familiar, matriculados na EMMA. – Un 25% para os membros acreditados da Banda de Musica Santiago de Arteixo. Se do resultado das anteriores operacións resulta unha cantidade con decimais, redondearase até o seguinte decimal rematado en cinco ou cero. Arteixo, a 18 xaneiro 2016. O concelleiro de Servizos Económicos J. Baldomero Vazquez Pereiro
26/01/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Traballos de poda e talla na D. P. 1702 Cambre á Rocha

SERVIZO DE PATRIMONIO E CONTRATACIÓN 1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2015.00142.2. Obxecto do contrato: traballos de poda e talla na D. P. 1702 Cambre á Rocha.3. Prazo de execución: tres semanas, tendo en conta que os traballos deben realizarse durante a parada vexetativa das árbores. Requirirá a previa formalización en documento administrativo.4. Tramitación e procedemento de adxudicación. a) Tramitación: ordinaria. b) Procedemento: aberto con multiplicidade de criterios de avaliación.5. Presuposto: 27.364,15 €, IVE incluído.6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. De conformidade co establecido no artigo 65.1. b do TRLCSP, os licitadores poderán acreditar a súa solvencia indistintamente mediante a clasificación no grupo O, subgrupo 06, categoría a, ou ben acreditando o cumprimento dos requisitos específicos de solvencia esixidos na cláusula 10.1. G do prego.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314 11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 12 de xaneiro de 2016. O PRESIDENTE A SECRETARIA ACCTAL. Valentín González Formoso M.ª Amparo C. Taboada Gil
18/01/2016 | Administración LocalMunicipal
Mazaricos
Delegacións da Alcaldía nos Srs concelleiros

Asunto: delegacións da Alcaldía Decreto de Alcaldía Constituída a nova Corporación Municipal o 13 de xuño de 2015 e visto que a xestión dos últimos meses demostrou a necesidade de darlle a organización administrativa máis eficacia e axilidade sendo un dos instrumentos para elo a organización dos servizos corporativos en áreas de xestión dirixidos por concelleiros delegados. Considerando que o artigo 21.3 da Lei 7/1985, do 2 de abril, reguladora das Bases de Réxime Local e 61.3 da Lei 5/1997, do 22 de xullo, de Administración Local de Galicia, establecen a relación tasada das competencias e atribucións que son susceptibles de delegación. Visto o disposto nos artigos 43 e seguintes do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, esta Alcaldía-Presidencia, RESOLVE: PRIMEIRO.–Outorgar ós Srs. Concelleiros que a continuación se indican, as seguintes delegacións especiais relativas ás áreas e servizos que seguidamente se determinan: 1.–Delegación de Obras Públicas: D. Jorge Angel Capparelli Morandeira.2.–Delegación de Turismo e Promoción Económica: Ernst Kidd Lauer.3.–Delegación en materia de Medio rural e Medio Ambiente: Makram Placin Bouchaala.4.–Delegación de Cultura e Deportes: D. Edgar Vinicio Mohamed Adam Totana Waters.5.–Delegación de Servizos Sociais: D.ª Catarina M.ª Beiro Alvite. A delegación comprenderá a proposta, impulso, dirección interna e xestión dos servizos correspondentes pero non poderá incluír a facultade de resolver mediante actos administrativos que afecten a terceiros. SEGUNDO.–A presente resolución surtirá efectos a partir do día seguinte ó da súa sinatura, sen perxuicio da súa publicación no Boletín Oficial da Provincia, de conformidade co disposto no artigo 44.1 do RD 2568/1986, do 28 de novembro. TERCEIRO.–Notificar o presente acordo ós interesados para a súa aceptación expresa ou tácita e dar traslado ó Pleno da Corporación na primeira sesión que se celebre. En Mazaricos, a 4 de xaneiro de 2016. O ALCALDE Ante min, A SECRETARIA Asdo.: Juan J. Blanco Riveiro Asdo.: Ana M.ª Reyes Cambre
18/01/2016 | Administración LocalMunicipal
Muros
Anuncio lixo 2016

O Concello de Muros anuncia a exposición ó público das listas de contribuíntes das taxas polos servizos de recollida e tratamento de lixo e de sumidoiros correspondentes ó exercizo 2016, coa finalidade de que as persoas e as entidades interesadas poidan presentar as reclamacións que xulguen oportunas no prazo de vinte días hábiles contados des que se publique este anuncio no Boletín Oficial da Provincia. Durante este período poderánse presentar as solicitudes de bonificación que para os pensionistas e desempregados prevé o artigo 5 da ordenanza fiscal reguladora. As listas de contribuíntes e as solicitudes de bonificación estarán a disposición do público nas oficinas municipais. Muros 8 de xaneiro de 2016 A ALCALDESA Asdo.: María Xosé Alfonso Torres
18/01/2016 | Administración LocalMunicipal
Frades
Anuncio de concurso ordinario

ANUNCIO Concurso ordinario de Secretaría-Intervención do Concello de Frades O Pleno da Corporación municipal do Concello de Frades, en sesión ordinaria de data 16 de decembro de 2015, acordou incluír a praza de Secretaría-Intervención no vindeiro concurso ordinario, así como aprobar as bases específicas da convocatoria para a inclusión, no próximo concurso ordinario, da praza de Secretaría-Intervención do Concello de Frades. O expediente exponse ao público na Secretaría do Concello polo prazo de quince dias hábiles, contados dende o día seguinte ó da inserción do presente anuncio no Boletín Oficial da Provincia, co fin de que os interesados podan realizar as reclamacións que estimen oportunas. Frades, 13 de xaneiro de 2016. O alcalde-presidente Roberto Rey Martínez
18/01/2016 | Administración LocalMunicipal
Paderne
Aprobación definitiva orzamento 2016

Aprobado inicialmente polo Pleno do Concello o Orzamento Xeral Municipal para o exercicio económico de 2016, en sesión de 15 de decembro de 2015, e exposto ó público por prazo de quince días hábiles, previo anuncio no Boletín Oficial da Provincia( nº 242 de 18 de decembro de 2015), en cumprimento do disposto no artigo 169 do Real Decreto Lexislativo 2/2004, de 5 de marzo, Texto refundido da Lei Reguladora das Facendas Locais, e do artigo 20 do RD 500/90, de 20 de abril, e non producíndose reclamación algunha durante o citado prazo, enténdese definitivamente aprobado, co seguinte resumo: Na referida sesión, tamén acordouse aprobar as Bases de Execución do Orzamento onde se reflicte a exención de presentar factura electrónica para aquelas facturacións inferiores a 5.000,00 euros ao abeiro da Ley 25/2013 de 27 de decembro, a plantilla e o cadro de persoal desta Corporación que, de conformidade co sinalado no art.127 do RDL 781/86, de 18 de abril, así como os demais documentos integrantes do mesmo. Reprodúcense a continuación a plantilla do Concello de Paderne para o exercicio 2016: Paderne, 2 xaneiro de 2016 O ALCALDE – PRESIDENTE ASDO.- CÉSAR LONGO QUEIJO.
18/01/2016 | Administración LocalMunicipal
Cambre
Publicación edicto padrón cuarto trimestre de 2015 da taxa de subministración de auga potable e rede de sumidoiros

Por resolución do Alcalde nº 2376 de data 31 de decembro de 2015, acordouse: PRIMEIRO: Aprobar o padrón da taxa por prestación do servizo público de subministración de auga potable, rede de sumidoiros, evacuación e depuración e canon da auga da Xunta de Galicia correspondente ao período impositivo cuarto trimestre de 2015, no que constan 12.104 recibos por un importe de CINCOCENTOS CINCUENTA E TRES MIL OITOCENTOS CORENTA E DOUS EUROS E CORENTA E TRES CÉNTIMOS (553.842,43 EUROS), que comeza por BOURKAIB AGUILAR-AMAT PABLO e remata por ZURITA TORRICO VIRGILIO, segundo o seguinte detalle: SEGUNDO: Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, tódolos interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite la suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. No caso do canon da auga a súa repercusión poderá ser obxecto de reclamación económico administrativa ante a Consellería de Facenda da Xunta de Galicia no prazo dun mes contado dende o día seguinte ó remate da exposición ó público do Padrón. A falta de pagamento do canon da auga no período voluntario suporá a súa esixencia pola vía de constrinximento pola consellería competente en materia de Facenda da Xunta de Galicia. Cambre, 8 de xaneiro de 2016 O Alcalde Óscar A. García Patiño
18/01/2016 | Administración LocalMunicipal
Miño
Aprobación inicial do padrón fiscal da taxa municipal de recollida de lixo do exercicio 2016

Aprobado inicialmente por resolución da Alcaldía de 8 de xaneiro de dous mil dezaseis o padrón fiscal correspondente ó exercicio 2016 da exacción municipal: - Taxa de recollida de lixo Queda a disposición dos interesados nas oficinas municipais do Concello, situadas en Carreira 38, durante o prazo de 15 días, contados a partir do seguinte á publicación deste anuncio no BOP, con carácter de notificación colectiva segundo o artigo 124.3 da Lei Xeral Tributaria. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da Lei 39/88, 108 da Lei 7/83, e disposicións concordantes, os contribuíntes e, en xeral, os interesados, poderán interpo-los seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Todo isto sen perxuizo de que poida exercer calquera outro recurso que estime pertinente. E no caso de non se presentaren reclamacións, considerase definitivamente aprobado. Miño, 8 de xaneiro de 2016 O alcalde Ricardo A. M. Misho Gomari Buenafe
18/01/2016 | Administración LocalMunicipal
Carnota
Exposición pública padrón lixo 2016

EDICTO EXPOSICIÓN PÚBLICA DO PADRÓN FISCAL DA TAXA POR RECOLLIDA DOMICILIARIA DE LIXO OU RESIDUOS SÓLIDOS URBANOS Aprobado por Decreto da Alcaldía de data 11 de xaneiro de 2016 o PADRÓN FISCAL DA TAXA POR RECOLLIDA DOMICILIARIA DE LIXO OU RESIDUOS SÓLIDOS URBANOS correspondente ó exercicio 2016, exponse nas oficinas xerais do Concello durante o prazo dun mes, contado a partir do día seguinte o da publicación do presente edicto no BOP. Durante o citado prazo, os interesados poderán examinalo en horario de atención ó público e presentar as reclamacións e recursos que estimen oportunos. Carnota, a 11 de xaneiro de 2016. O ALCALDE Asdo.: Ramón Noceda Caamaño
18/01/2016 | Administración LocalMunicipal
Vilarmaior
Aprobación definitiva de modificación da Ordenanza fiscal n.º 14

ANUNCIO Aprobada inicialmente polo Pleno deste Concello, en sesión de data vinte catro de novembro de dous mil quince, a modificación da Ordenanza fiscal n.º 14, reguladora da taxa pola prestación do servizo municipal de saneamento, e unha vez rematado o prazo de trinta días de exposición ao público, cómpre proceder á publicación do acordo elevado a definitivo por non se presentar reclamacións, así como o texto íntegro da modificación, de conformidade co disposto no artigo 70.2 da Lei 7/1985, do 2 de abril, reguladora das bases de réxime local, en relación co artigo 17.4 do texto refundido da Lei reguladora das facendas locais. Artigo 5.º.–Cota tributaria.1.–A cota tributaria é a contida nas tarifas seguintes: Esta modificación será de aplicación desde o un de xaneiro de 2016. Vilarmaior, 11 de xaneiro de 2016. O ALCALDE Asdo.: Carlos Vázquez Quintián
07/01/2016 | Administración LocalMunicipal
Paderne
Orden sobre taxa expedición de documentos

O Pleno da Corporación, na sesión ordinaria do 15 de decembro de 2015 adoptou, entre outros, o acordo de aprobación provisional da modificación da Ordenanza Fiscal reguladora da taxa por expedición de documentos administrativos. Con tal acordo, ábrese o período de exposición pública da devandita modificación da norma, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia. Durante o devandito prazo, os interesados poderán presentar cantas alegacións consideren oportunas. Transcorrido o mesmo, de non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor ao abeiro do prevenido no artigo 17 e concordantes do citado Real Decreto Lexislativo. En Paderne a 23 de decembro de 2015 O ALCALDE D. CÉSAR LONGO QUEIJO
07/01/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.49977. José María Regos Ferreiro. Concello de Boqueixón.

ANUNCIO José María Regos Ferreiro, con DNI XXXXXXXXX e enderezo na rúa de Teo, nº 3 - 1º, solicita de Augas de Galicia a autorización de obras no lugar de Caneda, parroquia de Loureda (San Pedro), concello de Boqueixón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49977 As obras sitúanse na parcela nº 54 do polígono nº 502, na zona de policía do rego Sanguiñeira, e consisten na construción dun edificio destinado a vivenda unifamiliar e unha fosa estanca prefabricada cunha capacidade de 2.000 litros, que se baleirará por xestor autorizado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boqueixón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 16 de decembro de 2015 O xefe do servizo territorial Ángel Gómez Rey
07/01/2016 | Administración LocalMunicipal
A Baña
Aprobación provisional de desafectación dun tramo de camiño público en Troitosende. Información pública

Expediente: Desafectación dun tramo de camiño público, colindante coa finca nº 273 do plano xeral de concentración parcelaria de Santa María de Troitosende. Acordo: Aprobación provisional. Órgano e data: Concello Pleno, 15 de decembro de 2015 Obxecto: Exame do expediente e formulación de alegacións. Prazo de exposición: Un mes, contado desde a publicación no B. O. P. Efectos: Se non se presentaran alegacións durante o prazo de exposición pública, entenderase derfinitivamente adoptado o acordo sinalado. Norma reguladora: Artigo 8 do RD 1372/1986, de 13 de xuño, polo que se aproba o regulamento de bens das entidades locais. A Baña, 15 de decembro de 2015. O Alcalde, José Andrés García Cardeso
07/01/2016 | Administración LocalMunicipal
Carnota
Exposición pública do Organigrama administrativo municipal e Relación de postos de traballo do Concello

O Concello de Carnota, en cumprimento do artigo 202 da Lei 2/2015, do 29 de abril, de emprego público de Galicia, expón ao público o Organigrama administrativo municipal e Relación de postos de traballo da Corporación, que aprobou inicialmente o Pleno na sesión extraordinaria do 14.12.2015. As persoas e as entidades interesadas poden presentar as suxestións e reclamacións que xulguen oportunas no prazo de vinte días soltos contados des que se publique este anuncio no Diario Oficial de Galicia. De non habelas, o acordo entenderase aprobado definitivamente. O expediente está a disposición do público nas oficinas municipais da Corporación. Carnota, 21 de decembro de 2015. O alcalde, Ramón Noceda Caamaño
07/01/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.50179. Peregrino Sorribas Bustelo. Concello de Rois.

ANUNCIO Peregrino Sorribas Bustelo, con DNI XXXXXXXXX e enderezo no lugar de O Aido - San Mamede de Rois, solicita de Augas de Galicia a legalización de obras no t. m. de Rois (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50179 As obras sitúanse na zona de policía dun regato afluente do río Rois, e consistiron no acondicionamento dunha canle de rega mediante a canalización cun tubo de formigón Ø500mm nos primeiros 38m, seguido da colocación, a ceo aberto, dun entubado ao longo dos seguintes 64m empregando medias cañas de formigón Ø500mm, por último, levouse a cabo un entubado dun tramo de 38m mediante tubos PVC Ø300mm. As obras afectaron ás parcelas 66 e 80 (polígono 505), situadas no termo municipal de Rois (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 16 de decembro de 2015 O xefe do servizo territorial Ángel Gómez Rey
07/01/2016 | Administración LocalMunicipal
Porto do Son
Aprobación inicial dos orzamentos xerais do Concello de Porto do Son para o exercicio 2016, cadro de persoal e masa salarial do persoal laboral

O Pleno da Corporación, na sesión extraordinaria do 28 de decembro de 2015, aprobou inicialmente os Orzamentos Xerais do Concello de Porto do Son para o exercicio 2016, así como as bases de execución, o cadro de persoal e restantes documentos anexos. En cumprimento do artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Intervención do Concello, polo prazo de 15 días hábiles, a contar desde o día seguinte ao da inserción do presente edicto no BOP, a fin de que durante o mesmo poidan formularse as reclamacións que se consideren pertinentes. No de que transcorra o prazo indicado sen que se presenten reclamacións, os Orzamentos Xerais quedarán definitivamente aprobados, dispoñéndose a súa publicación resumida por capítulos nos termos previstos polo art.169.3 do RD Lexislativo 2/2004. Así mesmo, o Pleno da Corporación aprobou a masa salarial do persoal laboral ao servizo do Concello de Porto do Son, que ascende a un importe de 738.809,46 euros. O que se fai público en cumprimento do disposto no art.103 bis da Lei 7/1985, do 2 de abril, reguladora das bases do réxime local. Porto do Son, 29 de decembro de 2015. O alcalde, Asdo. José Luis Oujo Pouso
07/01/2016 | Administración LocalMunicipal
Oleiros
Áreas de Cultura, Educación e Deportes
Edicto prezos públicos

A Xunta de Goberno Local, na sesión que tivo lugar o día 7 de decembro de 2015, adoptou os seguintes acordos: -Aprobación da imposición de prezos públicos de actividades das Concellerías de Cultura, Deportes e Ensino (expdtes. AF17, AF18 e AF19/2015). Ponse en coñecemento xeral que os citados acordos, cos seus respectivos expedientes, están expostos ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 17 de decembro de 2015 A 1ª Tenente de Alcalde delegada de Economía e Facenda Asdo.: Mª José Varela Neira